Goryeo–Khitan-krigene

Goryeo–Khitan-krigene var en serie invasjonsforsøk av det koreanske kongedømmet Goryeo som ble gjennomført av det khitanske Liao-dynastiet nær dagens grense mellom Kina og Nord-Korea. Invasjonsforsøkene feilet.

Bakgrunn
I perioden for de tre kongedømmer okkuperte Goguryeo den nordlige delen av Koreahalvøya foruten deler av Mandsjuria og indre Mongolia. Ved Goguryeos fall i 668, forente Silla de tre kongedømmene, mens den nordlige delen av Goguryeos territorium for en kort tid ble okkupert av Silla-allierte Tang-Kina. En tidligere Goguryeogeneral gjenskapte Goguryeos territorium i Mandsjuria som det nye kongedømmet Balhae.

Like etter Goguryeos fall ble göktürkene splittet og drevet ut av det meste av Sentral-Asia av Tang-Kina. En annen tyrkisk stamme, uighurene, erstattet göktürkene men hadde ikke samme kontroll over området.

Ettersom Balhae, uighurene og Tang-Kina ble svekket, styrket dette en nomadeføderasjon i Mandsjuria og østre Mongolia, khitanerne, som ekspanderte sitt territorium. Etter Tangs fall i 907 opplevde Kina flere år med borgerkrig.

I 911 bad Balhae det svekkede koreanske kongedømmet Silla lengere sør på Koreahalvøya om hlelp til å stå imot den khitanske ekspansjonen. Kilder sier at Balhae også bad om hjelp fra kongedømmet Goryeo i perioden senere tre kongedømmer.

I 916 ble Liao-dynastiet grunlagt av khitanhøvdingen Liao Taizu og erstattet uighurene som den dominerende makt i dagens Mongolia.

Goryeo-Khitan relasjoner
På Koreahavøya ble kongedømmet Silla etterfulgt av kongedømmet Goryeo i 918. I 926 erobret khitanerne Balhae, og dette førte til at flere fra Balhaes elite flyttet sørover og var med på å etablere det nyetablerte Goryeo. 

Khitanerne tok kontroll over 16 kinesiske prefekturer sør for Den kinesiske mur for å bidra til etableringen av det kortlivede dynastiet yngere Jin (936-947), som bare kontrollerte en liten del av Kina.

I 922 sendte khitanernes leder Yelü Abaoji hester og kameler til Goryeo. Men da Balhae falt åpnet keiser Taejo grensene for Balhae-flyktningene og startet en politikk for å ekspandere nordover..  I 942 sendte khitanerne 50 kameler til Goryeo, men Taejo nektet å ta imot gaven, sendte utsendingene til eksil og sultet kamelene til døde.

Kommende Goryeo-monarker fulgte opp med en anti-khitan politikk. Kong Jeongjong etablerte en hær på 300 000 soldater for å forsvare seg mot khitanerne. Kong Gwangjong bygde festninger langs nordvestgrensa og bygde ut byene som ligger der dagens Pyongan og Hamgyong ligger.

Liaos ekspansjon
I 946 invaderte det khitanske Liao-dynastiet Kina og la Song-Kina under seg som en tributtstat.

I 962 allierte kong Gwangjong Goryeo med Song-Kina og fortsatte med sin politikk for nordlig ekspansjon. I tillegg hadde noen Balhae-flyktninger etablert en liten stat kalt for Jeong-an Guk midt i Yalu-regionen og allierte seg med Song og Goryeo mot khitanerne.

Etter at khitanerne hadde oppnådd indre stabilitet under den sterke leder keiser Shengzong, ville han motvirke den lokale isolasjonen. Etter å ha erobret det lille kongedømmet Jeong-anguk i 986 og angrepet jurchenske stammer i nedre Yalu i 991, startet khitanerne sin første invasjon av Korea.

Første invasjon
I 993 invaderte khitanerne det koreanske kongedømmet Goryeos nordvestre grense med 60 000 soldater. Deretter trakk khitanerne seg tilbake og erobret territoriet øst for Yaluelva etter at Goryeo hadde gått med på avslutte sin allianse med Song-Kina. Men Goryeo fortsatte kommunikasjonen med Song ettersom en også hadde styrket posisjonen i nord ved å bygge festningsverk i de nylig erobrede territoriene., p.106: "Even though the Goryeo court agreed to set up tribute exchanges with the Liao court, that same year [=994] it also sent an envoy to the Song court to appeal, but in vain, for military assistance against the Khitan.", p.103.

Andre invasjon
Khitanerne invaderte Korea igjen under en intern maktkamp i 1010. Kong Hyeonjong var tvunget til å flykte fra hovedstaden, men Goryeo slo tilbake angrepet og khitanerne måtte til slutt trekke seg tilbake.

Tredje invasjon
Ettersom Goryeo fortsatte å nekte å levere tilbake de nordlige territoriene, angrep khitanerne en gang til i 1019. Goryeo-generalene, som Gang Gam-chan, påførte angriperne enorme tap ved slaget om Kwiju., p. 112.  Khitanerne trakk seg tilbake uten å nå sine mål, og de to statene signerte en fredsavtale.

Referanser

Litteratur

.
.
.
.
.
.
.

Eksterne lenker
Korea Britannica 
Doosan Encyclopedia
Dongsuh Encyclopedia 
 Koryo and the Khitan (1)
 Koryo and the Khitan (2)

Kategori:Goryeo
Kategori:Kinas historie
Kategori:Kriger i Asia
Kategori:900-tallet i Korea
Kategori:1000-tallet i Korea